**Pretendentu jautājumi**

**ZEMSLIEKŠŅA IEPIRKUMĀ**

**“Daugavpils valstspilsētas pašvaldības iestādes “Sociālais dienests” ēku dabiskās un mehāniskās ventilācijas sistēmu gaisa vadu apsekošana, pārbaude un tīrīšana, ID Nr. DPPISD 2025/12**

**1.jautājums** *– Tehniskās specifikācijas 3.8.punktā ir norādīts, ka, veicot mehāniskās ventilācijas gaisa vadu tīrīšanu pretendentam ir jāveic arī ventilācijas iekārtas tīrīšana, gaisa filtru nomaiņa, elektrodzinēju (ventilatoru) tīrīšana.*

*Mehāniskās ventilācijas tīrīšanas pakalpojums parasti ietver tikai ventilācijas gaisa vadu, gaisa ieņemšanas restes, lokano gaisa vadu, kā arī difuzoru tīrīšanu, ja difuzori ar maģistrālajiem gaisa vadiem savienoti ar lokanajiem gaisa vadiem.*

*Vai tehniskās specifikācijas 3.8.punktu pretendents var izpildīt daļēji, neveicot ventilācijas iekārtas tīrīšanu, gaisa filtru nomaiņu, vārstu un elektrodzinēju (ventilatoru) tīrīšanu, sakarā ar to, ka pakalpojuma izpildes termiņš 14 (četrpadsmit) dienas nebūs pietiekams visu 3.8.punkta norādīto darbību veikšanai? Filtru izgatavošanas termiņš minimāli ir 14 dienas.*

**Atbilde** – Pasūtītājs ir atkāroti izvērtējis tehniskās specifikācijas punktā noteikto prasību kopsakarā ar iestādes ēku mehānisko ventilācijas sistēmu apkalpojošās organizācijas ikmēneša ventilācijas sistēmas apkopes uzdevumiem un ir pieņemts iepirkumu komisijas lēmums veikt tehniskās specifikācijas 3.8.punkta precizējumu:

*“3.8. Veicot mehāniskās ventilācijas gaisa vadu tīrīšanu pretendentam ir jāveic gaisa ieņemšanas restes, difuzoru un arī lokano gaisa vadu tīrīšana, ja difuzori ar maģistrālajiem gaisa vadiem savienoti ar lokanajiem gaisa vadiem.”*

**2.jautājums –** *Par šo prasību: izglītības vai kvalifikācijas apliecinoša dokumenta/-u kopiju, kas apliecina speciālista/-u prasmi veikt ventilācijas kanālu tīrīšanu, atbilstoši 2016.gada 19.aprīļa Ministru kabineta noteikumu Nr. 238 “Ugunsdrošības noteikumi” 92.4.punkta prasībām;*

*Likumā nav noteikts, kāda tieši izglītība vai kvalifikācija ir domāts. Un praksē jeb faktiski var norādīt jebkuru dokumentu, jo tas nav definēts – galvenais lai ir pamatojums un saistība ar mehānisko ventilāciju.*

*Praksē kāds uzrāda būvsertifikātu, kāds apliecinājumu, ka ir noklausījies kursus. Kāds tieši Izglītības un/vai kvalifikācijas dokuments skaitīsies derīgs , lai izpildītu šo prasību ?*

**Atbilde –** pretendentam jāiesniedz kvalifikācijas dokuments, kas apliecina apmācību/kursu apguvi par attiecīgās ventilācijas sistēmas tīrīšanu vai ventilācijas apkopi vai citu prasmju apguvi saistītu ar dabisko/mehānisko ventilāciju. Izglītība var būt saistīta ar inženierzinātņu nozari, būvniecību vai citu. Likumā nav konkrētas norādes par nepieciešamo izglītību vai kvalifikāciju.